ועדת הכספים, כנסת 23, פרוטוקול מספר 153, 2020-10-28 09:30

יצחק פינדרוס: בוקר טוב, אני מתכבד לפתוח את ישיבת הוועדה, יום רביעי, י' בחשוון.

יצחק פינדרוס: על סדר-היום: אישור מוסדות ציבור לעניין סעיף 46.

יצחק פינדרוס: נתחיל עם הרשימה 16-98-20.

יצחק פינדרוס: בבקשה.

ארז אורעד: בוקר טוב.

ארז אורעד: הנחתי על שולחן הוועדה אתמול את הרשימה לפי המתכונת חדשה.

שלמה קרעי: זו לא המתכונת החדשה, אתה יודע.

ארז אורעד: אם יש לכם הערות - לכן הבאתי מסמך.

ארז אורעד: אם יש לכם הערות – אשפר את מה שאתם רוצים.

שלמה קרעי: איפה הוצאות שכר שביקשנו?

שלמה קרעי: איפה חמשת מקבלי שכר גבוה?

ארז אורעד: ואין חקירות.

שלמה קרעי: אל תיתפס לחקירות.

שלמה קרעי: ביקשנו נתונים כספיים.

שלמה קרעי: זה בעיקר.

ארז אורעד: אין הוצאות שכר, כי גם ברשם העמותות – ונמצא פה נציג שלו – בני למקין, עו"ד – ברשם העמותות הם לא שמים את השכר מתוקף חוק הגנת הפרטיות.

ארז אורעד: ודאי שאני גם מתוקף החוק הזה- -

שלמה קרעי: בגייסטאר יש דוחות כספיים.

ארז אורעד: אין שמות.

שלמה קרעי: לא ביקשתי שמות של אנשים.

יצחק פינדרוס: הרי מי שבודק אחר כך את הדבר הזה זה גם רשות המיסים וגם רשם העמותות.

יצחק פינדרוס: הכנסת בודקים כרגע אם עומדים בתנאים לסעיף 46.

יצחק פינדרוס: את כל הדברים האלה אחר כך עושה גם רשם העמותות- - -

שלמה קרעי: אדוני היושב-ראש, לפני מספר חודשים אישרנו פה נוהל בוועדה- -

ארז אורעד: שהתנגדתי אליו.

שלמה קרעי: זכותך להתנגד.

שלמה קרעי: אישרנו נוהל – כבר לפני שנה וחצי דיברנו על זה, באישורים של העמותות.

שלמה קרעי: ביקשנו שהוועדה הזאת לא תהיה חותמת גומי אלא תהיה בפניה תמונה מספיק טובה, שכל עמותה נוכל לומר אם זה נראה לנו בסדר או לא בסדר.

שלמה קרעי: האם זה בסדר שחמשת מקבלי שכר גבוה בעמותה שמקבלת פטור ממס, יקבלו שכר חודשי של 50,000 שקל או לא.

שלמה קרעי: רוצים לבקש דיון לעמותה מסוימת, לראות עד כמה היחס של הוצאות השכר מתוך סך המחזור בכסף ולא בשווה כסף.

שלמה קרעי: ביקשנו כמה נתונים ברורים מאוד, ואני מתפלא שאתה כבכיר ברשות המיסים לא מביא נתונים כל כך פשוטים.

שלמה קרעי: אתה מביא נתונים שלא עוזרים.

שלמה קרעי: מה עוזר לי לדעת מה ההוצאות?

שלמה קרעי: ברור שיש הוצאות.

שלמה קרעי: אנחנו רוצים לדעת, האם ראוי שלעמותה הזאת יהיה פטור; האם ראוי שהמדינה תתקצב את משכורות העתק של בכיריה.

שלמה קרעי: זו השאלה שעמדה בבסיס הבקשה, ואין את זה פה.

ארז אורעד: כבוד היושב-ראש, אני מקריא פה את רשימת הדרישות שנתבקשתי להביא לכם, ואני מוכן להביא לכם כל דרישה שתעלו על דעתכם.

ארז אורעד: אני מקריא פה את הדרישות.

ארז אורעד: אחר כך ונראה אם יש את זה בטבלה שלי.

ארז אורעד: יכול להיות שלא הבנתי נכון, כבר אז אמרתי את זה בשני הדיונים, שאני לא מבין.

ארז אורעד: הנוהל הזה נעשה בצורה חד צדדית, ללא שיתוף פעולה, ללא בקשה.

ארז אורעד: כל בקשה שהיתה פה במשך שש השנים שחלפו – לפני שש שנים, לפני שהגעתי, היה פה פקק עצום.

ארז אורעד: ייעלנו את התהליכים, אין היום שום פקק.

ארז אורעד: קיבלתי על זה אפילו פרס ארצי – מארבע שנים לארבעה חודשים הורדתי את הנושא.

יצחק פינדרוס: על זה תבורך.

ארז אורעד: תודה.

ארז אורעד: אני הולך כל הזמן על ייעול.

ארז אורעד: יחד עם זאת, בכל כנסת שהיתה ובכל ועדת כספים שהתמנתה הגיעו דרישות נוספות, וקיבלו את זה ישיבה לאחר מכן, ואמרו: כבר עשית?

ארז אורעד: מצוין.

יצחק פינדרוס: אני לא מציע לעכב, שלמה.

ינון אזולאי: היה פה השבוע דיון ביום שני.

ינון אזולאי: נתחיל ממה שארז אמר אז, שיהיה לו קשה לעשות את זה.

ינון אזולאי: אבל בדיון השבוע נקבע שיהיה צריך להביא כמה דברים כי זה הנוהל שאנחנו קבענו פה בוועדה.

ינון אזולאי: התעקש שלמה לפי הנוהל שעשינו, שהוא רוצה, למשל, את מקבלי חמשת – לא השמות אלא הסכומים.

ינון אזולאי: אתמול עשו עבודה והביאו.

ינון אזולאי: למשל, זה נתון מאוד חשוב כדי לדעת אם מאשרים ולא הביאו.

ארז אורעד: בלי שמות – אביא לכם.

ינון אזולאי: בלי שמות.

ארז אורעד: אביא לך בלי שמות.

ארז אורעד: הם רצו עם שמות בהתחלה.

ינון אזולאי: אייל, אני לא צריך שמות אלא הגדרה.

ארז אורעד: אתה כותב: תן לי את שם גזבר.

ארז אורעד: שמות מנהלי עבודה, שכרם החודשי.

ארז אורעד: אתה רואה חשבון מהסוג שלי.

ארז אורעד: אתה ד"ר לראיית חשבון, אתה מרצה בבר אילן.

ארז אורעד: אני רוצה שתיצמדו לנוהל.

ארז אורעד: מה שאתם רוצים - אתן לכם.

ארז אורעד: הנוהל לפניך – זאת בעיה.

שלמה קרעי: כמו שאמרת לגבי החקירות שיש בעיה ולגבי פרסום הפרטים שיש בעיה.

ארז אורעד: שמות חברי הוועד המנהל, משכורתם, דבר כזה – אייל, אתה תצדיק אותי כמשפטן; לא צריך להיות משפטן כדי לדעת את זה.

ארז אורעד: זה עובר על הגנת הפרטיות.

ארז אורעד: ואם אני נותן לך את שם הגזבר, ובחמשת מקבלי השכר הגבוהים כתוב: גזבר, בלי שמו - כולם יודעים שזה אותו אחד.

ארז אורעד: כלומר אני כן רוצה לתת ואני נותן.

ארז אורעד: יש לנו חוזר שלקחתי על עצמי, איך שהגעתי לתפקיד - עשיתי הגבלת שכר, ואנו מקפידים על זה.

ארז אורעד: כל מי שעובר את ה-40,000 שקל – מובא אליי לשימוע.

ארז אורעד: יש לנו מערכת מחשב.

ארז אורעד: או הוא מוריד את השכר או הוא מוותר על סעיף 46 שזה כסף מהמדינה, או אני דוחה את כל הבקשה שלו.

ארז אורעד: כלומר יש לנו מנגנון בחוזר 9/2019, שאפילו הממונה על השכר אמר לי בזמנו: זה לא הסמכות שלך.

ארז אורעד: אמרתי: אני נמצא בעמותות, אני רוצה שכר כי זו דרשה שעלתה מהחברים שלכם.

שלמה קרעי: כל מנגנון שיש לך יקטין את התוצאות של הפיקוח.

שלמה קרעי: עדיין אנחנו רוחצים את הפיקוח.

יצחק פינדרוס: אני מציע – הפקק הזה הוא פקק ארוך מאוד, גם בגלל בעיות אחרות שאתה מכיר אותן.

שלמה קרעי: אומר לך מה שהצעתי גם לרב גפני ביום שני – אין בעיה שנצביע ונאשר, ובמקביל לאותה רשימה, אם יש עמותה או שתיים שיש לנו בעיות אתן – לפי הנוהל נגיש בקשה לדון בהן.

יצחק פינדרוס: כמה זמן ייקח לך להעביר את מקבלי השכר, את הסכומים?

ארז אורעד: תסתכלו על הרשימה – היא הפכה משני עמודים לחמישים עמודים.

ארז אורעד: אני לא יודע כמה זמן.

ארז אורעד: זה עלול לעכב את ההבאה.

ארז אורעד: יש לי עוד שלוש רשימות.

ארז אורעד: זו אחת מתוך ארבע.

מיקי לוי: ארז, לא יכול להיות שמנכ"ל של אחת העמותות של השירות הלאומי אזרחי ירוויח 740,000 שקל לשנה ב-2013, ויזמינו רכב בייבוא אישי.

יצחק פינדרוס: אני גם לא מבין למה הוא צריך פטור ממס אם הוא מקבל כסף מהמדינה בדרך השנייה.

יצחק פינדרוס: כמה זמן לדעתך ייקח לך להוציא רשימה של עלויות השכר, מהרשימות שיש לפנינו?

ארז אורעד: מהרשימה הזאת, שאתם לא רוצים לאשר אותה היום, ייקח לי רק לגבי לפחות שבוע, כי מה שעשיתי אתמול לעובדים שלי – אני עם 50 עובדים במשרד בגלל הקורונה, 50% מהעובדים במשרד.

ארז אורעד: כדי להביא את חמשת מקבלי השכר הגבוה ביותר, שאני צריך גם חוות דעת משפטית.

ארז אורעד: אייל נמצא פה, וגם אפרת.

ארז אורעד: אם אני רושם מקבלי השכר הגבוה, זה גזבר וכיוצא בכך, וכאן כתוב לי שם הגזבר - מחר אני אישית חשוף לתביעת נזיקין.

יצחק פינדרוס: תגיד את הסכום, שחברי הוועדה יידעו.

יצחק פינדרוס: מקבלי שכר גבוה.

מיקי לוי: אל תרשום מנכ"ל.

מיקי לוי: תרשום: חמשת בעלי השכר הגבוה.

מיקי לוי: אנחנו מספיק אינטליגנטים.

ארז אורעד: בבת אחת.

מיקי לוי: לא.

ינון אזולאי: מה הבעיה שאדע כמה הגזבר מקבל?

מיקי לוי: אדוני היושב-ראש, אם הם מבקשים סעיף 46 מהמדינה, הכול יהיה שקוף.

שלמה קרעי: היועצת המשפטית לכנסת, שגית, שהיא גם היועצת המשפטית של הוועדה, אישרה את הנוהל הזה, וכנראה שאין בעיה משפטית.

אפרת לקס: יש לנו ייעוץ משפטי נפרד.

יצחק פינדרוס: אני לא הייתי בנוהל.

יצחק פינדרוס: לא מובן לי - אתה נכנס היום לאתר גם של רשם העמותות, גם של משרד האוצר.

יצחק פינדרוס: יש חמשת מקבלי השכר הגבוה בלי שמות.

יצחק פינדרוס: מופיע, באינטרנט.

יצחק פינדרוס: איך אתה יכול לשבת פה כייעוץ משפטי ולומר שאתה לא יכול להביא את זה לוועדה?

יצחק פינדרוס: לא הבנתי את הדיאלוג הזה.

יצחק פינדרוס: חמשת מקבלי השכר הגבוה מפורסם רשמית באתר רשם העמותות.

ארז אורעד: בלי השמות שלהם.

יצחק פינדרוס: בלי השמות.

שלמה קרעי: בנוהל מופיע שצריך שמות.

שלמה קרעי: אם רוצים לשנות - תשנו את הנוהל.

יצחק פינדרוס: אתה יכול להביא לנו בלי שמות חמשת מקבלי השכר הגבוה?

מיקי לוי: כן.

מיקי לוי: אני הוצאתי את זה משם.

מיקי לוי: בתוכנה – אותה עמותה שמגלגלת 1.7 מיליארד שקל, חלק כסף ממשלתי – המון כסף.

מיקי לוי: המנהל מקבל 628,000 שקלים לשנה, המנכ"ל מס' 2 מקבל 575, מנכ"ל מס' 3 – יש הרבה מנכ"לים שם – 484, עוד מנהלת אחת 475, עוד מנהל שכר - 467.

ארז אורעד: אז אעתיק לכם את זה מהתוכנה.

יצחק פינדרוס: כמה זמן ייקח לך להפיק את זה?

ארז אורעד: לא יודע.

ארז אורעד: זה תלוי בעובדים שלי, תלוי בזמנים.

שלמה קרעי: זה בלחיצת כפתור במחשב.

שלמה קרעי: אתם רוצים איש מחשב – נשכור לכם איש מחשב.

שלמה קרעי: אי אפשר לזלזל ככה בוועדה.

שלמה קרעי: הייתם צריכים לעשות את זה לפני כמה חודשים, לא היום.

ארז אורעד: אני צריך להיכנס לכל אחת מהעמותות, 210 עמותות, לקחת את כל הפרטים.

שלמה קרעי: אף אחד לא מאמין לך.

שלמה קרעי: היום אנחנו בעידן מתקדם.

שלמה קרעי: יש בסיס נתונים.

שלמה קרעי: תביא איש מחשב – הוא יידע לשלוף את הנתונים לפי השדות, בדקה.

מיקי לוי: מנכ"ל מרוויח כמו שר.

מיקי לוי: לפחות שירוויח כמו מנכ"ל משרד ממשלתי.

מיקי לוי: למנכ"ל משרד ממשלתי יש יותר על הראש מזה.

יצחק פינדרוס: ההגדרות בתמיכות והכול זה לא להרוויח יותר ממנכ"ל משרד ממשלתי – כך ההגדרות בעיריות.

ארז אורעד: זה גם ההגדרות שלנו.

מיקי לוי: הנה – 52,400 לחודש.

ארז אורעד: מה שאתה מתאר פה עכשיו זה בעקבות הגבלה שלנו.

ארז אורעד: כנראה שהם לקחו את זה בצורה אחרת.

מיקי לוי: לכן אנחנו רוצים לדעת.

מיקי לוי: גם מצאתי 720,000 שקל בשנה וייבוא של אוטו אישי ב-460,000 שקל.

שלמה קרעי: הרב פינדרוס, אין לנו בעיה עם 99% מהעמותות, אבל יהיו פה עמותות שנאשר.

שלמה קרעי: זה כסף ציבורי, שהמדינה מממנת במיליונים.

מיקי לוי: זו חברה חצי ממשלתית, כסף ציבורי.

מיקי לוי: תראה מה זה.

מיקי לוי: 1.7 מיליארד.

שלמה קרעי: לכן אני חושב שאנחנו צריכים לקבל את הנתונים שביקשנו בנוהל.

שלמה קרעי: אם יש בעיה משפטית, שיציגו אותה.

שלמה קרעי: אפשר בינתיים, עד שלא ישנו את הנוהל, אנחנו מוכנים לוותר על משהו שהם חושבים שיש אתו בעיה.

יצחק פינדרוס: לא מעניין אותי אם זה יעקב או משה.

יצחק פינדרוס: יש חמישה מקבלי שכר.

שלמה קרעי: צריך לשנות את הנוהל, אבל אפשר באופן חד פעמי, לומר שאם יש מחלוקת משפטית, לומר: אל תביאו את השמות.

שלמה קרעי: להביא את חמשת מקבלי השכר בלי שמות.

ינון אזולאי: יש בעיה לתת שם של גזבר, בעיה משפטית?

אפרת לקס: אמרתי שצריך לבדוק.

שלמה קרעי: זה לא חברה פרטית.

שלמה קרעי: זה אנשים שרוצים שניתן להם כסף מאוצר המדינה.

ינון אזולאי: ארז, הרשימה קיימת, מה שהבאת לנו עכשיו.

ינון אזולאי: חמשת מקבלי השכר הגבוהים, מתי אפשר להביא לנו את זה?

ינון אזולאי: נאמר שאנחנו מצביעים ומאשרים את זה, ואתה מתחייב לנו שעד יום ראשון יש לנו את זה.

ינון אזולאי: חמשת מקבלי השכר.

ארז אורעד: שוב – הרשימות שנמצאות בקנה, אני מכין אותן.

ארז אורעד: אני מוכן שתפנו אליי באופן רשמי, מוועדת כספים.

ארז אורעד: הצבעתם על זה.

ארז אורעד: אמרתי לרב גפני שהוא יכול להצביע, שאקפוץ מקומה שמינית - השאלה אם אעשה את זה.

יצחק פינדרוס: אף אחד לא פנה אליך במשהו אישי.

יצחק פינדרוס: אתה לוקח את זה למקום – לא שתקפוץ מהגג, לא איזה קפה תשתה ולא איזה חלב.

יצחק פינדרוס: כולה ביקשו, איך האקסל ייראה.

יצחק פינדרוס: אנחנו מוותרים על זכות הווטו שלנו, על איזה קפה אתה שותה בבוקר.

יצחק פינדרוס: בבקשה.

ליהי קושניר גנוסר: אדוני היושב בראש, אני רק רוצה לתת הבהרה משפטית קצרה ביחס לחובה של הממשלה למסור מידע לכנסת ולוועדותיה: החובה הזאת קבועה דווקא בסעיף 42א לחוק יסוד: הממשלה.

ליהי קושניר גנוסר: הנוהל מחייב את הוועדה אבל הוא לא חוק.

ליהי קושניר גנוסר: הוא נוהל שקבעה הוועדה.

ליהי קושניר גנוסר: לכן זה רק בעניין הזה, התנגדנו לחלק מהסעיפים בנוהל בעניינים אחרים כי חשבנו שהם יחייבו אותנו לשקול שיקולים שאנחנו לא רשאים לשקול.

ליהי קושניר גנוסר: זאת הבהרה משפטית כללית – אני לא נכנסת לגופם של דברים ואיזה מידע יימסר.

אייל לב ארי: מה הנפקות של ההבהרה הזאת?

אייל לב ארי: אני מכיר את סעיף 42.

ליהי קושניר גנוסר: אין פה משהו לגופם של דברים.

ליהי קושניר גנוסר: אני לא נכנסת להסכמות בין הוועדה לממשלה, וכמובן כפופים לחובות ממקורות אחרים.

ינון אזולאי: את אומרת שאם עבר פה נוהל - אתם לא מחויבים לנוהל.

ליהי קושניר גנוסר: הממשלה לא מחויבת, אבל החובה שלה למסור מידע, כן קיימת, בחוק יסוד: הממשלה.

ינון אזולאי: זה אומר שאתם כן חייבים להעביר את המידע שהוועדה פה קבעה.

ליהי קושניר גנוסר: אנחנו לא כפופים לנוהל.

יצחק פינדרוס: היא אומרת שהם לא כפופים לנוהל, אבל אפילו בלי נוהל אם אתה מבקש, היא צריכה להביא בגלל החוק.

ליהי קושניר גנוסר: יש מגבלות שכאן ארז ואפרת מפרטים.

ינון אזולאי: אגב, המגבלות הן לא משפטיות.

ינון אזולאי: ארז עושה עבודה טובה.

ינון אזולאי: זה מגבלות טכניות.

יצחק פינדרוס: אני עדיין ממתין לתשובה, כמה זמן ייקח לכם להעביר לנו בלי שמות את חמשת מקבלי השכר הגבוה, כפי שמופיע באתרי האינטרנט, שעל זה אי אפשר להתכסות ולומר שיש בעיה משפטית חוקתית.

ארז אורעד: בהנחה שהיועץ המשפטי ייתן לי את התשובה החיובית לכך, ואני פונה אליו - לאחר שהוא ייתן את התשובה, ייקח כשבוע, רק לרשימה הזאת.

ארז אורעד: אני צריך להיכנס לתוכנה, לתיקי העמותות, כי לפעמים יש נתונים שלא מתאים לי להוציא, עמותה-עמותה, לומר לכל המפקחים שלי – תתפנו מכל העבודות שלכם – כמובן שזה גם יעכב טיפול בעמותות חדשות.

ארז אורעד: אין לי בעיה עם זה.

ארז אורעד: אם אני יכול להציע – שיתחילו את זה מהרשימה הבאה, אני הולך לקיים אצלי ועדה ציבורית ב-16.11.

ארז אורעד: אני מקפיד לעשות כל חודש-חודש וחצי על אף תקופת הקורונה ועל אף שזה קשה.

ארז אורעד: מהרשימה הבאה שאביא לכנסת, בהנחה שייתן לי ייעוץ משפטי חיובי, אוסיף מה שאוכל להוסיף, עוד עמודה של מקבלי שכר, חמשת מקבלי השכר, כמובן ללא שמות.

ינון אזולאי: מתי תהיה לכם תשובה?

אפרת לקס: בהקדם.

ינון אזולאי: זה לא אמור לקחת זמן.

ינון אזולאי: יש סיכוי היום או מחר?

מיקי לוי: אם מותר לי להציע, כי אני צריך את הסכמת חבריי ואת האישור שלך – כדי לא לבצע עיכוב, נלך על הרשימות.

מיקי לוי: את הבקשות האלה לגבי הרשימות האלה, תביא לפעם הבאה.

מיקי לוי: זה אפשרי, כדי לא לעכב את הבקשות?

שלמה קרעי: אסביר את מה שמיקי אומר – אנחנו נאשר את הבקשות האלה באופן חריג, ובמקביל תעביר לנו לאחר מעשה את הנתונים.

יצחק פינדרוס: זה מה שהצענו.

יצחק פינדרוס: ברגע שהיא מאשרת לו משפטית, הוא אומר שכן.

יצחק פינדרוס: הוא קיבל את ההצעה הזאת.

שלמה קרעי: אם יש בעיה קריטית עם עמותה או שתיים, נעלה בפניכם את הבעיה.

מיקי לוי: ויש בעיות עם הרשימה.

מיקי לוי: עכשיו בואו נתחיל.

ארז אורעד: אני מעריך אותו - הוא נכנס לתוכנה.

מיקי לוי: בעזרת היועצים שלי.

מיקי לוי: 16-98-20?

ארז אורעד: זו הרשימה היחידה שאנחנו דנים עליה היום.

מיקי לוי: טוב.

מיקי לוי: מס' 7 – לא כתוב ברשומות של אתרי האינטרנט, האם קיים נוהל תקין.

ארז אורעד: אוכל לבדוק את זה מיידית.

ארז אורעד: העברנו את הרשימות אליך לבדיקה.

מיקי לוי: לא כתוב אם יש.

מיקי לוי: אם יש נוהל תקין, סבבה.

ארז אורעד: יש.

ינון אזולאי: אצלי מובא שכן יש.

מיקי לוי: טוב.

מיקי לוי: מס' 8 – כנ"ל.

מיקי לוי: האם קיים נוהל תקין?

ארז אורעד: כן.

ארז אורעד: הנה, אני בודק.

מיקי לוי: 15 – האם קיים נוהל תקין?

ארז אורעד: קיים.

מיקי לוי: 21 – אין נוהל תקין בתוקף.

ארז אורעד: אישור ניהול תקין, זו הסמנטיקה.

ארז אורעד: 21 – יש לו אישור הגשת מסמכים.

ארז אורעד: גם אישור הגשת מסמכים – וצריך לתת שאפו לרשם העמותות - גם נמצא כאן.

ארז אורעד: למה אישור הגשת מסמכים - כי לא רצינו לעכב את העמותות במסגרת הייעול שהנהגתי פה לפני חמש שנים.

ארז אורעד: אז בזמנו עמותה היתה צריכה לחכות שנתיים ימים עד שתקבל אישור ניהול תקין מרשם העמותות, ואז להגיע - עוד ארבע שנים.

ארז אורעד: עשינו יד אחת עם- - -, ועשינו קיצור.

ארז אורעד: אמרנו: אתם תיתנו אישור הגשת מסמכים, ואנחנו ניתן לכם לשנה – מותנה מראש.

ארז אורעד: רק שיהיה על שולחן הוועדה שמונח.

מיקי לוי: 23.

ארז אורעד: יש ניהול תקין.

מיקי לוי: 31 לא נמצא ברשומות.

ארז אורעד: יש.

מיקי לוי: 32.

יצחק פינדרוס: 27, 28 אתה רואה בהערות שאין להם ניהול תקין.

ינון אזולאי: 22 – ניהול תקין – יש לך על 21' ולא על 2020.

ארז אורעד: אנחנו דנים על שנת 21'.

ארז אורעד: רשם העמותות עבר לנוהל חדש, הלך בעקבותינו.

ארז אורעד: אנחנו נותנים אישור לשלוש שנים.

ארז אורעד: רשם העמותות היה נותן בזמנו את האישור לשנה אחת.

ארז אורעד: ראוי לציין את זה לשבח של רשם העמותות – היום הוא הלך בעקבות רשות המיסים ונתן את האישורים של אישור ניהול תקין לשנתיים, אז ייתכן שאתה רואה שם אישור ניהול תקין ל-2020, וזה כולל את 2021.

ינון אזולאי: כתוב לך ל-20, 21?

ינון אזולאי: לשנתיים אתה נותן.

מיקי לוי: 37.

ארז אורעד: צודק.

ארז אורעד: יש פה אישור הגשת מסמכים ואין להם אישור ניהול תקין.

ארז אורעד: לכן נמליץ לשנה אחת בלבד.

מיקי לוי: אני שם את זה אצלי לתיק תזכור.

ארז אורעד: אין בעיה, גם אני.

מיקי לוי: 38.

ארז אורעד: צודק.

ארז אורעד: אנחנו ממליצים עליהם לשנה בלבד, כי יש להם רק אישור הגשת מסמכים.

ארז אורעד: זה אישור ניהול תקין זמני, בעגה של העמותות.

מיקי לוי: 39 – האם קיים?

ארז אורעד: כן.

מיקי לוי: 49.

ארז אורעד: 43 יש להם גם הגשת מסמכים.

ארז אורעד: 49 אתה צודק – העמותה הזאת מומלצת לשנה בלבד.

ארז אורעד: יש לה אישור הגשת מסמכים.

ארז אורעד: זה אישור ניהול תקין זמני.

מיקי לוי: 56.

ארז אורעד: יש להם גם אישור להגשת מסמכים, לכן גם המלצנו עליהם לשנה, שיירשם לפרוטוקול.

מיקי לוי: 59.

ארז אורעד: יש להם אישור ניהול תקין.

ארז אורעד: עמותה ותיקה.

מיקי לוי: 65.

ארז אורעד: חזון דניאל זו עמותה שגם המלצנו עליה לשנה בלבד, כי יש לה אישור הגשת מסמכים.

מיקי לוי: 66 יש לה הגשת מסמכים.

ינון אזולאי: כשאין דוח כספי, זה בסדר?

ארז אורעד: אתן לו זמני לשנה.

ארז אורעד: יש גם בתקנות שלנו עמותות שיש להן 46 ורוצות חידוש ואין להם דוח שנתי, אנחנו לא מטפלים בהן בכלל, אבל עמותות שלא חייבים הגשת דוח שנתי, אנחנו יכולים להסתמך וכאן באים לקראת העמותות על אפילו דוחות כספיים זמניים ומאזני בוחן, ובלבד שאנחנו משוכנעים – אנחנו יכולים להשתכנע.

ינון אזולאי: 66 נתת לו ל-2020 ו-2021, שאין לו דוח כספי.

ארז אורעד: אתה צודק.

ארז אורעד: יש לו גם אישור הגשת מסמכים.

ארז אורעד: נתתי לשנה אחת בלבד.

מיקי לוי: 71.

ארז אורעד: 71 – יש לו אישור ניהול תקין.

ינון אזולאי: 82.

ארז אורעד: צודק.

ארז אורעד: דודי לי, זו שם העמותה.

ארז אורעד: היא עמותה חדשה.

ארז אורעד: עשיתי עמותות, עבדתי על זה קשה אתמול בלילה.

ארז אורעד: שנת הקמת העמותה: 2019.

ארז אורעד: כיוון שהיא חדשה, לא רצינו להזיק לה - אתה רואה את המחזורים.

מיקי לוי: כל החדשות – 19', 20', אני לא שואל.

ארז אורעד: אבל יש גם כאלה שהיתה עליהם ביקורת שלנו, של רשם התאגידים, שהם בתוכנית הבראה.

ארז אורעד: יש עמותות שיש להן תוכניות הבראה, ואז נותנים להם אישור הגשת מסמכים - לא נותנים להן אישור ניהול תקין.

ארז אורעד: אתה יכול לראות את התופעה הזאת גם בעמותות שהן ותיקות מאוד.

מיקי לוי: 87 אותו דבר.

ארז אורעד: אין לו.

ארז אורעד: יש לו לשנה בלבד.

ארז אורעד: אישור הגשת מסמכים, נכון.

ינון אזולאי: מה אתה עושה עם הפערים של הסכומים?

ארז אורעד: 87 – אנחנו ממליצים עליה לשנה בלבד כי יש לה רק אישור הגשת מסמכים.

מיקי לוי: יש לי שאלות.

מיקי לוי: לא ייתכן שעמותה, גם אם מגלגלת, למשל, 30 מיליון שקל והיא עמותה – מהותה ברורה.

מיקי לוי: פתאום הוא לוקח 56,000 שקל לחודש.

מיקי לוי: עלות מעביד, יש לזה עוד אוטו, עניינים, כל מיני סיפורים.

מיקי לוי: אני שואל את הייעוץ המשפטי של הוועדה, שלכם, של משרד המשפטים – מה אנחנו כוועדה?

מיקי לוי: לא ייתכן שאמצא עמותה שהמדינה מממנת עמותות ב-800 מיליון שקל, של השירות האזרחי לאומי.

מיקי לוי: אני בעד, זה נושא מכובד באמת, שליחות.

מיקי לוי: לא ייתכן שאמצא שעלות מעביד של שכר המנכ"ל הוא 740,000 שקל ומזמינים לי רכב ב-460,000 שקל בייבוא אישי.

מיקי לוי: גם פה יכולים להיות אירועים כאלה.

מיקי לוי: האם המדינה קבעה קריטריונים?

מיקי לוי: היא נותנת פה הטבה שלא מהעולם הזה, סעיף 46, אבל לא ייתכן שהמדינה תיתן פטור, והמנכ"ל וחמשת בעלי השכר ישתוללו.

מיקי לוי: יש דברים שלא שקופים לי – לא אוכל לעלות עליהם גם אם אביא את כל מחוז ירושלים – נופשים, נסיעות, אירוחים.

מיקי לוי: הייתי שם.

מיקי לוי: אני יודע.

מיקי לוי: אבל לפחות בשכר שאנחנו יכולים לשלוט בו – יש דברים שלא נשלוט.

יצחק פינדרוס: אני רוצה לשאול את משרד המשפטים, השלמה למה שהוא שואל: ברשויות המקומיות יש נוהל מאוד ברור בנושא של ארנונה, בנושא של תמיכות – אם בעל השכר הגבוה ביותר הוא מעל – מנכ"ל עירייה או זה - אתה מחוץ למשחק, לא יכול לקבל הנחה בארנונה.

יצחק פינדרוס: זה מאוד חזק.

יצחק פינדרוס: אני בא משם – כך זה עובד.

יצחק פינדרוס: בתמיכות ממשלתיות זה חלק מהנהלים או זה לא קיים?

ליהי קושניר גנוסר: עולם התמיכות פחות מוכר לי.

ליהי קושניר גנוסר: אצטרך לבדוק את זה, ולחזור אליך.

אפרת לקס: נוהל אישור עמותות לפי סעיף 46, שהכנסנו אותו לתוקף אחרי המסקנות של ועדת פריש, בהחלט קובע מגבלות על שכר.

יצחק פינדרוס: מה המגבלה?

יצחק פינדרוס: אני חושב שמה שמיקי אומר ומה שקיים ברשויות המקומיות היה צריך להכניס אותו- - -

אפרת לקס: רציתי שארז יענה על השאלה הזאת, כי לא רק שהנוהל הזה קובע.

אפרת לקס: אני רוצה לומר שהנוהל הזה לא רק כתוב אלא גם מיושם בפועל.

יצחק פינדרוס: שואל מיקי איך יכול להיות בעל שכר של 56,000 שקל.

יצחק פינדרוס: למיטב ידיעתי, מנכ"ל משרד ממשלתי מגיע ל-46,000.

מיקי לוי: העמותה להתנדבות.

מיקי לוי: לא כל העמותות לא בסדר, אבל העמותות של השירות הלאומי אזרחי משתוללות.

יצחק פינדרוס: שילוב חרדים בצה"ל זה אחד ממכבסות הכסף הגדולות ביותר – פגשתי את זה בשלטון המקומי.

יצחק פינדרוס: אני מדבר על שילוב חרדים בצה"ל.

מיקי לוי: אגב, למדינה זה עולה, השירות הלאומי-אזרחי, 800 מיליון שקל.

מיקי לוי: זה הרבה כסף.

ארז אורעד: כשהגעתי לתפקיד ראיתי את ההשתוללויות של השכר.

ארז אורעד: לקחתי על עצמי – גם עקב הערות שלכם – לתת הגבלה.

ארז אורעד: נתנו הגבלת שכר, וכתבתי את זה בחוזר.

ארז אורעד: ההגבלה היא שכר מנכ"ל, 40,000 שקל לחודש.

ארז אורעד: בהתחלה צחקו עליי.

ארז אורעד: הייתי בכנס רואי חשבון, נתתי שם הרצאה, ונשיא הלשכה אמר:

ארז אורעד: הוא לא יוכל לאכוף את זה.

ארז אורעד: אני ידוע כאחד שעובד עם תת"פים ומחשב, ואחרי חודש היתה תוכנית - וכל מי שלמעלה ב-40,000 שקל בעמותות – קפד ראשו.

ארז אורעד: הם הגיעו לשימועים אצלי.

ארז אורעד: היועצת המשפטית ישבה איתי, ואם אתם רוצים סקופ לוועדה – יש חלק מהמכללות שאו הורדתי להם את השכר – אגב, לא אומר את שם המייצג שלהם, שזה אחד הנשיאים לשעבר של לשכת רואי חשבון, שהוא גם הטיל בי דופי – והורדתי להם את השכר.

ארז אורעד: או תוותרו על 46 או תורידו את השכר או זה.

ארז אורעד: וזה מכללות.

ארז אורעד: חלק מהמכללות – שללתי להם את ה-46.

ארז אורעד: לא יכול להזכיר שמות.

ארז אורעד: בזכות הבקשות שלכם אליי, שהן יותר בקשות מהבקשות הטכניות האלה של איך לשים את הנתונים.

ארז אורעד: אלה בקשות מהותיות.

ארז אורעד: חלק מהמכללות – והם צרחו עד השמיים – הורידו את השכר.

ארז אורעד: גם עשיתי להם פיקוח.

יצחק פינדרוס: כדי לגבות אותך ושיהיה לך יותר קל לעמוד מול מנהלי המכללות, תגיד שיש דרישה של ועדת הכספים לקבל את הרשימה, ואז זה יצוף בוועדה, כפי שסוכם בנוהל.

ארז אורעד: הדרישה הזאת נכונה מאוד, אבל מאז שהגעתי לתפקיד לא קיבלתי לא משאבים, לא זמן, לא יותר עובדים.

ארז אורעד: אתם מטילים עליי מטלה כזאת בירוקרטית – לוקח זמן לעשות אותה.

מיקי לוי: אני יודע שבסיבוב האחרון שלי הבאתי 400 תקנים לרשות המיסים.

מיקי לוי: כשאחזור לשם, אתן לך פי כמה.

ינון אזולאי: אני לא רוצה לעכב, אבל ב-77 כתבת שהמחזור 72,000 – ובשום נתון במה שעכשיו הבאת, לא רשום 72,000, מחזור.

ארז אורעד: העתקנו את הנתונים.

ארז אורעד: השווית את הרשימה הקודמת לזאת.

ארז אורעד: לכן מה שאני מבקש – אפילו שהנוהל אומר שאני אביא את הנתונים - אם צריך להביא לפה מישהו מרשם העמותות שייתן הדרכה, אני מוכן לקבוע עם כבוד הרב גפני, שייתן הדרכה, אשמח.

יצחק פינדרוס: אמרנו שכרגע אנו מוכנים שברשימה הזאת נביא את זה עם חמשת מקבלי השכר הגבוה בלי שמות.

יצחק פינדרוס: נביא את הסכומים.

יצחק פינדרוס: נצטרך עם הייעוץ המשפטי להתייעץ, מה אנחנו עושים עם הנוהל פה, אבל כרגע וברשימות שנביא ביום שני – אני מעלה את זה להצבעה.

יצחק פינדרוס: 74 – מומלץ לשנה תוכנית הבראה.

יצחק פינדרוס: בשנת קורונה בית כנסת לתת לו שנה תוכנית הבראה נראה לי קצת- - -

ארז אורעד: זה בית הכנסת הגדול בירושלים.

יצחק פינדרוס: הייתי מדלג על שנת קורונה, זה נראה לי קצת פרקטי.

ארז אורעד: אני חייב להיות האיש הרע.

ארז אורעד: כל הנושא של בית הכנסת הגדול התנהל עוד לפני הקורונה.

ארז אורעד: ביקשנו מהם, ובאנו לקראתם בכל מה שאנו יכולים לתת.

ארז אורעד: הלכתי פה על חריג של חריג.

ארז אורעד: בעמותה 74 המלצתי לשנה למרות שלכאורה יש להם תוכנית הבראה ואישור ניהול תקין, כי אני רוצה לראות שמקיימים את תוכנית ההבראה.

מיקי לוי: אני בעד, כמו שאני בעד כל מיני תוכניות הבראה לכל מיני מפעלים, כדי להציל אותם.

ארז אורעד: לא פגעתי בהם.

יצחק פינדרוס: האם פרקטית, בשנה של קורונה, שחגים לא היו בבית הכנסת, לדרוש מהם תוכנית הבראה ולא לתת להם עוד זמן בגלל הקורונה – אף אחד לא פנה אליי.

יצחק פינדרוס: אני מציע לשקול את זה.

יצחק פינדרוס: בתי הכנסת היו סגורים.

ארז אורעד: אשקול את זה.

ארז אורעד: כשהתחלנו לבדוק את בית הכנסת הגדול, לא היתה קורונה.

ינון אזולאי: אתה אומר: בגלל שנת קורונה.

ארז אורעד: שיירשם לפרוטוקול שני דברים: אל"ף, שאתם מאשרים את הרשימה הזאת ללא מקבלי השכר.

ארז אורעד: בי"ת, שאני לא יודע אם אצליח – קבעתם דיון ליום שני הבא ליתר הרשימות?

יצחק פינדרוס: מתוכנן ליום שני.

ארז אורעד: אל תקבעו את הדיון, כי אני לא יודע אם אצליח לסיים את יתר הרשימות עד יום שני הבא.

ארז אורעד: זה רשימות כפולות מהרשימה הזאת.

ארז אורעד: אני לא שם ברשימות הבאות את חמשת מקבלי השכר, וגם חמשת מקבלי השכר זה מותנה בקבלת אישור מהייעוץ המשפטי שלי.

יצחק פינדרוס: אני מציע לייעוץ המשפטי לשקול גם את סעיף 42 - הוועדה מבקשת.

ינון אזולאי: לגבי חמשת מקבלי השכר - תעביר לנו בכל מקרה.

יצחק פינדרוס: בכפוף לייעוץ המשפטי.

ינון אזולאי: שאלתי את אפרת, מתי להערכתה זה יהיה.

אפרת לקס: אין לנו שום עניין לעכב את העמותות.

אפרת לקס: אנחנו מבינים את המשמעות של האישורים האלה.

אפרת לקס: נשתדל בדחיפות המרבית.

יצחק פינדרוס: תודה רבה.

יצחק פינדרוס: מי בעד לאשר את הרשימה הזאת, 16-98-20?

יצחק פינדרוס: הצבעה בעד – פה אחד הרשימה אושרה.

יצחק פינדרוס: הרשימה אושרה פה אחד.

יצחק פינדרוס: תשתדלו להבא להביא את הרשימה כפי שביקשנו, ולעשות את זה הכי מהר שאפשר.

יצחק פינדרוס: מבחינתנו ביום שני אנו מוכנים להתכנס על העניין.

יצחק פינדרוס: תודה רבה, הישיבה נעולה.